બાળલગ્ન અને બાળકી ભ્રૂણ હત્યાને કારણે કંઈ કેટલી સરિતાઓ એના ઉદ્ગમ સ્થાને જ સુકાઇને ભૂતકાળની ગર્તામાં વિલીન થઇ જાય છે, ખોવાઈ જાય છે. નાની ઉંમરે દીકરીઓને પરણાવી દેવાનો કુરિવાજ આજે પણ સમાજના અનેક હિસ્સાઓમાં એક બદી હોવા છતાં પોષાઈ રહ્યો છે. આ કુરિવાજને કારણે કંઇ કેટલી દીકરીઓની મહત્ત્વાકાંક્ષાઓનું બાળમરણ થઇ જતું હોય છે. ડાંગ મારા વતનમાં આજે આ મુદ્દે જાગૃતિ ચોક્કસ જ આવી છે. મારા પિતાએ મને સફળતાના આ શિખર સુધી પહોંચવા પૂરેપૂરો અવકાશ આપ્યો તો જ હું અહીં સુધી પહોંચી છું.